เช็คก่อนขับ! เปิด 6 เส้นทาง เสี่ยงเกิดอุบัติเหตุช่วงปีใหม่
ระวัง! 6 เส้นทางเดินทางออกต่างจังหวัดช่วงปีใหม่ 2560 จุดเสี่ยงเกิดอุบัติเหตุมากที่สุด ผู้ขับขี่ควรเพิ่มความระมัดระวัง 
29 ธ.ค. 2559

ระวัง! 6 เส้นทางเดินทางออกต่างจังหวัดช่วงปีใหม่ 2560 จุดเสี่ยงเกิดอุบัติเหตุมากที่สุด ผู้ขับขี่ควรเพิ่มความระมัดระวัง 
ผู้สื่อข่าวรายงานว่า ช่วงเทศกาลปีใหม่เป็นช่วงที่หลายคนเริ่มทยอยเดินทางออกต่างจังหวัด และเป็นประจำทุกปีที่จะมีข่าวการเกิดอุบัติเหตุเกิดขึ้นโดยเฉพาะในจุดเสี่ยงต่าง ๆ ดังนั้นจึงมีรายงานรวบรวม 6 เส้นทางจุดเสี่ยงเกิดอุบัติเหตุในภาคต่างๆ ดังนี้
1. ภาคเหนือ ช่วงเขาขาด เขาพลึง ทางหลวงหมายเลข 11 เด่นชัย อุตรดิตถ์ ซึ่งเป็นจุดที่เคยเกิดอุบัติเหตุรถทัวร์ตกเขาพลึง เมื่อวันที่ 22 พฤศจิกายนที่ผ่านมา
2. ถนนภาพเหนือ จ.ตาก มุ่งหน้า อ.แม่สอด บริเวณจุดเขาพระวอและดอยรวก ผู้ขับขี่ควรเพิ่มความระมัดระวังเนื่องจากเป็นอีกจุดเสี่ยงทางคดเคี้ยว ขึ้นลงเขา ระยะทางยาว
3. ดอยสะเก็ด ทางหลวงหมายเลข 118 (เชียงใหม่-เชียงราย) ซึ่งเป็นจุดนี้ก็เกิดอุบัติเหตุบ่อยครั้ง
4. ถนนสาย 304 กบินทร์บุรี-ปราจีนบุรี-นครราชสีมา จุดนี้มักเกิดอุบัติเหตุบ่อยครั้ง เนื่องจากเป็นทางขึ้นเขา
5. ถนนมิตรภาพมุ่งสู่อีสาน จุดที่ต้องระวังคือที่ กม.24-34 หน้าค่ายเพชรรัตน์ จ.สระบุรี ซึ่งมีทางโค้งและลาดชัน
6. ส่วนเส้นทางลงภาคใต้ มี 2 จุดที่ต้องระวัง คือ โค้งหนองหญ้าปล้อง กม.365 และโค้งสายเพชร กม.389 จ.ประจวบคีรีขันธ์ เนื่องจากเป็นเส้นทางโค้งต่อเนื่อง มีจุดกลับรถใกล้เคียง ไม่ควรขับด้วยความเร็ว